Michael Frontzeck

Michael Frontzeck (s. 26. maaliskuuta 1964) on saksalainen jalkapallovalmentaja ja entinen pelaaja. 

Ura pelaajana

Käydessään koulua mönchengladbachilaisessa Gymnasium Odenkirchenissä Frontzeck palloili juniorijoukkue SpVg Odenkirchenissä. Ammattilaiseksi hän siirtyi 1982 Borussia Mönchengladbachin joukkueeseen. Frontzeck edusti joukkuetta kolmeen otteeseen vuosina 1982–2000. Hän pelasi myös VfB Stuttgartin, VfL Bochumin ja SC Freiburgin joukkueissa sekä Englannissa Manchester Cityssä. Kaikkiaan Frontzeckille kertyi 439 Bundesliiga-ottelua ja niissä 37 maalia.

Saksan maajoukkueessa Frontzeck pelasi 19 A-maaottelua vuosina 1984–1992. Hän oli mukana EM-hopealle 1992 sijoittuneessa joukkueessa. EM-hopean lisäksi Frontzeck voitti urallaan Saksan mestaruuden VfB Stuttgartin paidassa 1992.

Meriitit pelaajana

 Saksan mestaruus: 1992
 EM-hopeaa: 1992
 Saksan cup
Hopeaa 1984

Ura valmentajana

Frontzeckin valmennusura alkoi Hans Meyerin apuvalmentajana Borussia Mönchengladbachissa yhdessä Manfred Stefesin kanssa. Frontzeck siirtyi valmennustiimiin kesällä 2000 lopetettuaan peliuransa. Hän suoritti samalla valmennuslisenssiin tarvittavat opinnot Kölnissä. 

Meyerin lähdettyä seurasta maaliskuussa 2003 Frontzeck jatkoi uuden päävalmentajan Ewald Lienenin apulaisvalmentajana. Frontzeck lähti Lienenin lähdön myötä seurasta syyskuussa 2003.

Keväällä 2004 Frontzeck seurasi Lieneniä Hannover 96:n apuvalmentajaksi. Hän jätti tehtävänsä Lienenin potkujen myötä marraskuussa 2005.

Päävalmentajadebyyttinsä Frontzeck teki syyskuussa 2006 siirtyessään Alemannia Aachenin peräsimeen Dieter Heckingin jatkettua uraansa Hannover 96:ssa. Aachen ei onnistunut säilyttämään sarjapaikkaansa Frontzeckin johdolla ja hän sai potkut toukokuussa 2007.

Joulukuussa 2007 Frontzeck palasi valmennustehtäviin siirryttyään Bundesliigan häntäpäähän juuttuneen DSC Arminia Bielefeldin peräsimeen. Hänen johdollaan Arminia onnistui säilyttämään paikkansa 1.Bundesliigassa.

Kaudella 2008/09 Arminia ei ole kyennyt nousemaan ylempään keskikastiin, vaan kausi on ollut taistelua putoamista vastaan. Lopulta 6–0 tappio Borussia Dortmundille toiseksi viimeisellä kierroksella päätti Frontzeckin pestin Arminiassa. Seura oli tuolloin liigassa kolmanneksi viimeisenä karsijan paikalla.  adikin valmentajalle lähtöpassit ennen viimeistä kierrosta

Frontzeckin ei kauan tarvinnut olla työttömänä, sillä hänen entinen seuransa Borussia Mönchengladbach palkkasi hänet uudeksi päävalmentajakseen kesäkuussa 2009. Frontzeck trainiert die Fohlen Debyyttikausi sujui mallikkaasti ja Gladbach sijoittui kauden jälkeen liigassa sijalle 12. Kaudella 2010/11 meno oli kuitenkin huomattavasti vaisumpaa. Seura vajosi liigan hännille, eikä Frontzeck saanut suuntaa kääntymään. Lopulta seurajohto antoi hänelle potkut helmikuun puolivälissä 2011. Borussia trennt sich von Frontzeck

Lokakuun alussa 2012 Frontzeck palasi valmennustehtäviin 2. Bundesliigassa pelaavan FC St. Paulin palkattua hänet uudeksi päävalmentajaksi. Pauli holt Michael Frontzeck Hampurilaisseura sijoittui Frontzeckin alaisuudessa sarjassa kymmenenneksi. Keskikastin sijoitus takasi hänelle jatkoa myös kaudelle 2013/14. Pesti päättyi kuitenkin yllätyspotkuihin jo marraskuussa 2013. Seuran johto ei ollut suostunut Frontzeckin esittämään sopimuksen jatkamiseen, vaan erotti valmentajansa seuran ollessa liigassa kahdeksantena. St. Pauli entlässt Trainer Frontzeck

Huhtikuussa 2015 Frontzeck teki loppukauden mittaisen sopimuksen Bundesliigan hännille pudonneen Hannover 96:n kanssa. Frontzeck kommt als Fünf-bis-sieben-Spiele-Trainer Frontzcekin johdolla Hannover raapi kasaan tarvittavat pisteet ja voitti vuoden 2015 puolella ainoat ottelunsa FC Augsburgia ja SC Freiburgia vastaan. Sarjapaikka säilyi kahden pisteen turvin ja kauden jälkeen Hannover teki kaksivuotisen jatkosopimuksen Frontzeckin kanssa. Hannover verlängert mit Retter Frontzeck

Kausi 2015/16 alkoi Hannoverilta varsin heikosti ja joukkue voitti ensimmäisen ottelunsa vasta lokakuun alussa. Tappiokierre pudotti seuran syyskaudella putoamiskamppailuun ja vuoden 2015 viimeisessä ottelussa tullut 0–1 tappio FC Bayern Münchenille pudotti joukkueen toiseksi viimeiseksi.HANNOVER 96 Seurajohto reagoi heikkoihin tuloksiin ja erotti Frontzeckin joulukuun lopulla 2015. Krise in Hannover! Frontzeck erklärt Rücktritt 

Helmikuun alussa 2018 Frontzeckista tuli 2. Bundesliigan putoamiskamppailuun vajonneen 1. FC Kaiserslauternin päävalmentaja.MICHAEL FRONTZECK ÜBERNIMMT DAS FCK-TRAINERAMT Kaiserslautern hävisi vain kolme kymmenestä ensimmäisestä ottelustaan Frontzeckin alaisuudessa, muttei lopulta kyennyt säilyttämään sarjapaikkaansa. Huhtikuun kolme perättäistä tappiota sinetöivät FC Kaiserslauternin putoamisen 3. Ligaan tasan 20 vuotta seuran viimeisimmän Bundesliiga-mestaruuden jälkeen.Kolumni: Perinneseuran kurja mahalasku – pitkä rivi virheitä johti vuosien ongelmakierteeseen Frontzeck jatkoi valmentajana kaudella 2018/19, mutta heikosti alkanut kausi johti potkuihin joulukuun alussa 2018.FCK TRENNT SICH VON MICHAEL FRONTZECK

 Lähteet 

Luokka:Saksalaiset jalkapalloilijat
Luokka:Saksalaiset jalkapallovalmentajat
Luokka:Vuonna 1964 syntyneet
Luokka:Elävät henkilöt